Case ID: 1177727
Sentence 1: Bundan başqa, o, həmin vəzifədə işləyərkən, təkrarən, qulluq mövqeyindən istifadə edərək etibardan sui-istifadə etmə və aldatma yolu ilə özgə əmlakını ələ keçirmək məqsədilə 2014-cü ildən tanıdığı Zərərçəkmiş şəxs2 əvvəllər şəxsi münasibətdə olduğu şəxsdən 60.000 ABŞ dolları məbləğində pul vəsaitinin tələb edilib alınmasında ona köməklik göstərilməsinə dair 2019-cu ilin oktyabr ayının əvvəllərində özünə müraciəti ilə əlaqədar, özünün uzun müddət vəkillik fəaliyyəti ilə məşğul olaraq geniş əlaqələrə malik olmasını və bu əlaqələri vasitəsilə həmin pulun geri qaytarılması üçün məhkəmədə iddiaqaldıraraq sübutlar toplamaqla mülki işi onun xeyrinə həll edəcəyini yalandan vəd edərək həmin adla Zərərçəkmiş şəxs2 2019-cu ilin oktyabr ayının 4-də «Amay» ticarət mərkəzinin binasında 4-cü mərtəbədə yerləşən özünün ofisində 600 manat məbləğində pul vəsaitini alıb onunla həmin tarixdə hüquqi yardım göstərilməsi haqqında müqavilə bağlayıb, bundan sonra Zərərçəkmiş şəxs2 ilə telefon əlaqəsi saxlayıb onun şikayəti ilə bağlı yenə pul vəsaitinin ehtiyac olmasını yalandan bildirməsi ilə əlaqədar sonuncunun 2019-cu ilin oktyabr ayının ortalarında Türkiyənin İstanbul şəhərindən “AKBank” vasitəsilə özünün adına göndərmiş olduğu 2.000 ABŞ dolları, həmin dövrün rəsmi məzənnəsi ilə 3.400 manat məbləğində pul vəsaitini «xxxx» ASC-nin Bakı şəhəri Bülbül pospektində yerləşən filialında şəxsiyyət vəsiqəsini təqdim edərək şəxsən götürüb, sonuncuya verdiyi vədlərə qəsdən əməl etməyib əldə etdiyi 4.000 manat məbləğində pul vəsaitini öz şəxsi məqsədlərinə sərf edərək qulluq mövqeyindən istifadə edərək aldatma və etibardan suiistifadə etmə yolu ilə Zərərçəkmiş şəxs2 məxsus 4.000 manat məbləğində pul vəsaitini ələ keçirib təkrarən dələduzluq etmişdir.